Република Србија

ОПШТИНСКА УПРАВА ВЛАДИЧИН ХАН

Одељење за урбанизам, имовинско-правне,

комуналне и грађевинске послове

IV Број: 351-107/2020-03

ROP-HAN-2496-CPI-1/2020

05.02.2020. године

ВЛАДИЧИН ХАН

Одељење за урбанизам, имовинско-правне, комуналне и грађевинске послове Општинске управе Владичин Хан, ул. Светосавска број 1, решавајући по захтеву инвеститора, XXXXXXXXXXXXX поднетог преко пуномоћника, XXXXXXXXXXX, на основу члана 8ђ. и 135. Закона о планирању и изградњи ( „Службени гласник РС“, број 72/2009, 81/2009- испр., 64/2010 – одлука УС, 24/2011,121/2012, 42/013- одлука УС, 50/013 одлука УС, 98/013 одлука УС, 132/2014, 145/2014, 83/2018, 31/19 и 37/19), члана 18. став 1. Правилника о поступку спровођења обједињене процедуре електронским путем („Службени гласник РС“, број 68/2019) и 136. Закона о општем управном поступку („Службени гласник РС“, број 18/2016 и 95/18), доноси

**Р Е Ш Е Њ Е**

**ОДБАЦУЈЕ СЕ** захтев инвеститора, XXXXXXXXX за издавање решења о грађевинској дозволи за изградњу ресторана са гардеробама, на кп.бр. 50/3 КО Владичин Хан, **јер нису испуњени формални услови за даље поступање по захтеву.**

**О б р а з л о ж е њ е**

Инвеститор, XXXXXXXXXX поднео је, преко пуномоћника, XXXXXXXXXXXXX, Одељењу за урбанизам, имовинско-правне, комуналне и грађевинске послове Општинске управе Владичин Хан, дана 03.02.2020. године, кроз CIS, захтев под бројем ROP-HAN-2496-CPI-1/2020, IV Број: 351-107/2020-03, за издавање решења о грађевинској дозволи за изградњу ресторана са гардеробама, на кп.бр. 50/3 КО Владичин Хан.

Чланом 135. Закона о планирању и изградњи предвиђено је да се грађевинска дозвола издаје инвеститору који уз захтев за издавање грађевинске дозволе достави пројекат за грађевинску дозволу и извод из пројекта за грађевинску дозволу израђене у складу са прописом којим се ближе уређује садржина техничке документације, који има одговарајуће право на земљишту или објекту и који је доставио доказе о уплати одговарајућих такси и накнада и друге доказе прописане прописом којим се ближе уређује поступак спровођења обједињене процедуре.

Чланом 18. Правилника о поступку спровођења обједињене процедуре електронским путем („Службени гласник РС“, број 68/2019), прописано је да, ако нису испуњени услови за доношење решења о грађевинској дозволи, надлежни орган захтев одбацује решењем, у року од пет радних дана од дана подношења захтева, уз навођење свих недостатака.

 Увидом у достављени захтев утврђено је да за поступање по истом **нису испуњени формални услови,**

**-** извод из пројекта за грађевинску дозволу није усаглашен са издатим локацијским условима Одељења за урбанизам, имовинско-правне, комуналне и грађевинске послове Општинске управе Владичин Хан под бројем ROP-HAN-36665-LOC-1/2019, IV Број: 350-139/19-03 од 19.12.2019. године, којима је одређено да растојање од бочних граница парцеле износи ½ вишег објекта,

- у главној свесци, у делу Основни подаци о објекту и локацији није дат податак о оствареном проценту зелених површина, и

- у главној свесци, у делу Основни подаци о објекту и локацији није дат податак о индексу изграђености.

На основу овако утврђеног чињеничног стања, имајући у виду да за поступање по захтеву нису испуњени формални услови предвиђени Законом и Правилницима, то су се, у смислу члана 8ђ. и 135. Закона о планирању и изградњи, стекли услови за примену цитираних прописа, те је одлучено као у диспозитиву.

 Ако подносилац захтева у року од 30 дана од дана објављивања решења на интернет страници надлежног органа, поднесе нов, усаглашен захтев и отклони све недостатке, не доставља документацију поднету уз захтев који је одбачен, нити поново плаћа административне таксе и накнаду наведене у члану 16. став 2. тачка 3) Правилника.

 Подносилац захтева може само једном искористити право на подношење усаглашеног захтева без обавезе достављања документације поднете уз захтев који је одбачен и поновног плаћања административне таксе за подношење захтева и накнаде наведене у члану 16. став 2. тачка 3) Правилника.

**ПОУКА О ПРАВНОМ ЛЕКУ:** Против овог решења може се уложити приговор Општинском већу општине Владичин Хан у року од три дана од дана пријема решења.

Обрадио, Н А Ч Е Л Н И К,

Љиљана Мујагић, дпп Милош Стојановић, дипл. правник